Diari Oficial de la Generalitat Valenciana


Sumari del DOGV 632, del 20-07-1987 (1987/809277)

ORDRE de 24 de juny de 1987, de la Conselleria d'Indústria, Comerç i Turisme, sobre concessió de subvencions per a electrificació rural 1987.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/24/(3)/dof/vci/html**

### Dades del document

Número de DOGV
:   632

Data del DOGV
:   20-07-1987

Secció del DOGV
:   DISPOSICIONS GENERALS

Número del document
:   1987/809277


Data del document
:   24-06-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 24 de juny de 1987, de la Conselleria d'Indústria, Comerç i Turisme, sobre concessió de subvencions per a electrificació rural 1987.  
Entre les ajudes que l'Administració te establertes per a la millora de la infrastructura en el medi rural figuren les corresponents al Pla d'Electrificació Rural (PLANER). Una vegada fixada la participació de la Comunitat Valenciana en els fons del susdit Pla, l'aprovació i l'execució en el nostre territori correspon a la Generalitat Valenciana, en virtut del Reial Decret 1047/1984, d'11 d'abril, sobre traspàs de funcions en matèria d'indústria, d'energia i de mines, les quals són exercides per la Conselleria d?Indústria, Comerç i Turisme, segons Decret del President de la Generalitat 161/1984, de 15 de juny.   
L'extensió de les xarxes de subministrament elèctric, i la millora de les instal·lacions de distribució en el medi rural, fan aconsellable de proseguir amb aquest tipus d'actuacions, com en anys anteriors. Amb tot i això, els costos progressivament creixents per a atendre les necessitats dels nuclis de població aïllats i les explotacions que encara queden per electrificar, cada vegada més allunyats de les xarxes de subministrament existents, aconsellen de dedicar una part significativa dels fons a subvencionar instal·lacions que subministren, a partir de fonts renovables, energia elèctrica.   
En atenció d'aquests motius, aquesta Conselleria d?Indústria, Comerç i Turisme, a proposta de la Direcció General d?Indústria i d'Energia, ha disposat:   
Article 1r.   
La Conselleria d?Indústria, Comerç i Turisme, destinarà els fons del Pla Nacional d'Electrificació Rural (PLANER)   
assignats a la Comunitat Valenciana per a l'any 1987, per a subvencionar instal·lacions de producció, transport, transformació i distribució d'energia elèctrica en el medi rural.   
Article 2n.   
Podran participar en la realització del PLANER de 1987 aquelles Entitats, Empreses o Particulars, que desitgen realitzar instal·lacions de les assenyalades en l'article primer, sempre que aquestes obres incidesquen directament en el foment del sector primari o en la millora de la qualitat de vida dels habitants del medi rural.   
Article 3r.   
1. La Conselleria d?Indústria, Comerç i Turisme, acordarà amb les persones físiques o jurídiques esmentades en l'article anterior, ja sia individualment, ja sia pel conducte de les seues Associacions o Agrupacions, la inclusió de l'actuació sol·licitada en el PLANER, les quals hauran de cooperar, almenys, amb el 60% de la inversió total; la valoració de la qual, amb caràcter general, es realitzarà per aplicació dels indicadors de preus aprovats per la Direcció General d?Indústria i d'Energia.   
2. Les subvencions concedides tindran una quantia màxima del 40% de la inversió total, i el susdit percentatge es modularà en funció de la rendibilitat prevista de les inversions i del seu interès social.   
Article 4t.   
Les actuacions que podran ser objecte de subvenció són les següents:   
vables.  
1. Instal·lacions elèctriques convencionals.   
2. Instal·lacions elèctriques mitiançant energies renovables.  
Article 5é.   
Instal·lacions elèctriques convencionals.   
1. Compren les següents:   
a) Línies de mitjana tensió.   
b) Centres de transformació.   
c) Xarxes de distribució de baixa tensió (excloent-s'hi, per tant, els embrancaments).   
2. La concessió de subvencions a projectes concrets de les instal·lacions, a què fa referència aquesta Ordre, es realitzarà d'acord amb els criteris de:   
a) Valoració de les necessitats potencials fonamentada en indicadors que mostren la situació econòmica de la població rural. Com a indicadors es considerarà el nombre d'abonats i la superfície dels nuclis rurals.   
b) Quantia de les inversions que hi calguen per abonat.   
Article 6é.   
Instal·lacions elèctriques mitjançant energies renovables.   
1. Compren les instal·lacions alimentades per energia d'origen fotovoltàic, eòlic, hidràulic i altres, incloent-hi:   
a) Elements de captació, de regulació i d'emmagatzenament de l'energia.   
b) Xarxa interior de subministrament, tot incloent-hi els punts de llum i les preses de corrent, amb exclusió de qualsevol altre receptor elèctric.   
2. El cost d'aquestes instal·lacions haurà de ser inferior al que correspondria en el supòsit de realitzar un subministrament anàleg des de les xarxes de servei públic.   
3. Per a la fixació de la quantia de la subvenció s'avaluaran els aspectes següents:   
a) La situació dels habitatges rurals i explotacions de tipus agrícola, forestal i ramader a electrificar, amb prioritat per a les que estiguen localitzades en zones més deprimides i alluyades de las xarxes elèctriques de servei públic, en les quals l'electrificació puga suposar una millora de la qualitat de vida, difícil d'assolir per altres procediments.   
b) El nombre de persones directament beneficiades pel funcionament de la instal·lació.   
c) La fiabilitat i garantia que oferesquen els equipaments i els elements que componen la instal·lació, així com la capacitat tècnica i mitjans materials amb què compta l'empresa instal·ladora.   
4. Es destinarà a aquestes actuacions fins a un 20% dels fons indicats a l'article 1r, i la resta s'aplicarà a les instal·lacions elèctriques convencionals.   
Article 7é.   
Les sol·licituds de subvenció es presentaran en els Serveis Territorials d?Indústria i d'Energia abans del IS de setembre de 1987, adjuntant-hi:   
1. Per a instal·lacions elèctriques convencionals:   
a) Memòria succinta on es descriuran els objectius perseguits i es justificarà l'interès de l'obra per a la qual se sol·licita l'ajuda.   
b) Plànol de situació de l'obra a realitzar, a una escala que permeta la seua correcta identificació.   
c) Característiques tècniques més importants.   
d) Pressupost estimat de l'obra i terminis d'execució d'aquesta.   
2. Per a instal·lacions amb energies renovables:   
a) Memòria descriptiva: Dimensions de la instal·lació, amb expressió de les dades de radiació utilitzades, subministrament mínim. d'energia garantizat a l'usuari a partir d'aquestes dades, la marca i el tipus d'elements components, així com les seues característiques tècniques i plànols, seccions mínimes dels conductors i les dades restants que permeten de fixar la quantia de subvenció.   
Amb la memòria anirà el pressupost desglossat de la instal·lació, el plànol del seu emplaçament i els terminis d'execució de les obres, així com la justificació del compliment de la condició de l'apartat 2 de l'article 6é d'aquesta Ordre.   
b) Quan es tractarà d'habitatge a electrificar, certificat de l'Ajuntament del terme municipal on està radicada, tot acreditant que es destina a l'ús permanent.   
c) Certificació d'entitats nacionals, o estrangeres, que avalen el funcionament i la durada dels components de la instal·lació.   
Article 8é.   
Finalitzat el termini, a què fa referència l'article anterior, els Serveis Territorials d?Indústria i Energia trametran les sol·licituds rebudes a la Direcció General d?Indústria i Energia acompanyades del corresponent informe sobre cadascuna d'elles i de la quantia de la subvenció que proposen.   
Article 9é.   
Les subvencions seran concedides pel Director General d?Indústria i Energia i seran notificades individualment als beneficiaris.   
Article 10  
Aprovada la subvenció a una instal·lació elèctrica convencional, el titular presentarà en el Servei Territorial d?Indústria i Energia, en el termini d'un mes, un projecte d'aquesta, subscrit per tècnic competent i visat pel Col·legi Oficial corresponent.   
Article 11  
El pagament de les subvencions es farà efectiu d'una sola vegada, en acreditar la finalització de la instal·lació, en la seua totalitat, d'acord amb el projecte o disseny presentat. Amb aquesta finalitat, el beneficiari trametrà al Servei Territorial d?Indústria i Energia corresponent, per exemplar duplicat:   
1. En el cas d'instal·lacions elèctriques convencionals Certificat de direcció d'obra, subscrit per tècnic competent i visat pel Col·legi oficial.   
2. Per a instal·lacions amb energies renovables:   
a) Certificació de l'Empresa instal·ladora d'haver finalitzat la instal·lació i garantia del conjunt d'aquesta, durant un mínim. de tres anys, contra errors de funcionament imputables a deficiències en l'execució material o defectes de disseny.   
b) Certificació de garantia del fabricant o importador, per tres anys com a mínim., dels equipaments de captació i de regulació de l'energia.   
Amb les certificacions indicades als punts 1 i 2 anteriors, el beneficiari de la subvenció adjuntarà quatre exemplars de la Certificació d'Obra, amb la indicació de les unitats d'obra i dels preus unitaris, així com els documents que en cada cas corresponga sobre justificació del compliment, pels perceptors de subvencions, de les obligacions tributàries i de la Seguretat Social, sota la forma prevista en la legislació vigent.   
Article 12  
L'execució de les obres, així com l'obtenció d'autoritzacions, serà responsabilitat del sol·licitant, qui haurà de tindré totalment finalitzada la instal·lació i presentats els documents ressenyats en l'article anterior davant el Servei Territorial d?Indústria i Energia, dins els terminis que s'assenyalen en les corresponents concessions de subvenció.   
Article 13  
Per a l'efectiu abonament de les subvencions la Conselleria de Indústria, Comerç i Turisme, a través dels Serveis Territorials d?Indústria i d'Energia, realitzarà les comprovacions i inspeccions que estime necessàries, a fi de poder conformar les certificacions esmentades en els articles anteriors.   
DISPOSICIONS FINALS  
Primera  
Queda autoritzada la Direcció General d?Indústria i d'Energia per a dictar les resolucions i instruccions, i dur a terme les actuacions que calguen per a l'execució del que disposa aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de Generalitat Valenciana.   
València, 24 de juny de 1987.   
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI